ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 13/2543 เรื่อง หลักเกณฑ์ เงื่อนไข และวิธีการสําหรับสถาบันสินเชื่อเพื่อธุรกิจหลักทรัพย์ในการให้กู้ยืมเงินแก่นักลงทุนเพื่อซื้อหลักทรัพย์หรือให้ยืมหลักทรัพย์แก่นักลงทุนเพื่อขายชอร์ต อาศัยอํานาจตามความในข้อ 4(3) และข้อ 6(4) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 5/2539 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ ลงวันที่ 13 กรกฎาคม พ.ศ. 2539 ซึ่งแก้ไขเพิ่มเติมโดยประกาศคณะกรรมการกํากับหลักทรัพย์และตลาดหลักทรัพย์ ที่ กธ. 1/2543 เรื่อง หลักเกณฑ์ เงื่อนไข และวิธีการในการประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ (ฉบับที่ 2) ลงวันที่ 4 มกราคม พ.ศ. 2543 สํานักงานคณะกรรมการกํากับหลักทรัพย์และตลาดหลักทรัพย์ออกข้อกําหนดไว้ดังต่อไปนี้ข้อ ๑ ในประกาศนี้ "สถาบันสินเชื่อเพื่อธุรกิจหลักทรัพย์" หมายความว่า บริษัทจํากัดหรือบริษัทมหาชนจํากัดที่ได้รับใบอนุญาตให้ประกอบธุรกิจหลักทรัพย์ประเภทการให้สินเชื่อเพื่อธุรกิจหลักทรัพย์ "นักลงทุน" หมายความว่า ผู้ที่ทําสัญญากู้ยืมเงินกับสถาบันสินเชื่อเพื่อธุรกิจหลักทรัพย์เพื่อใช้ในการซื้อหลักทรัพย์ หรือผู้ที่ทําสัญญายืมหลักทรัพย์กับสถาบันสินเชื่อเพื่อธุรกิจหลักทรัพย์เพื่อใช้ในการขายชอร์ต แต่ไม่รวมถึงผู้ยืมหลักทรัพย์ที่มีฐานะเป็นลูกค้าสถาบันตามบทนิยามในประกาศคณะกรรมการกํากับหลักทรัพย์และตลาดหลักทรัพย์ว่าด้วยการขายหลักทรัพย์โดยที่บริษัทหลักทรัพย์ยังไม่มีหลักทรัพย์นั้นอยู่ในครอบครอง "บัญชีมาร์จิ้น" หมายความว่า บัญชีที่บันทึกรายการการให้นักลงทุนกู้ยืมเงินเพื่อการซื้อหลักทรัพย์หรือการให้นักลงทุนยืมหลักทรัพย์เพื่อการขายชอร์ต "การขายชอร์ต" หมายความว่า การขายหลักทรัพย์ที่ต้องยืมหลักทรัพย์มาเพื่อการส่งมอบ "ทรัพย์สินของนักลงทุน" หมายความว่า มูลค่าสุทธิของเงินสด หลักทรัพย์ และทรัพย์สินอื่นที่เป็นประกันการชําระหนี้ในบัญชีมาร์จิ้นของนักลงทุนรายใดรายหนึ่ง เมื่อหักภาระหนี้ที่เกิดจากการซื้อหรือขายหลักทรัพย์ในบัญชีมาร์จิ้นของนักลงทุนรายนั้นแล้ว "สํานักงาน" หมายความว่า สํานักงานคณะกรรมการกํากับหลักทรัพย์และตลาดหลักทรัพย์ ข้อ ๒ นอกจากเรื่องที่กําหนดไว้เป็นการเฉพาะในประกาศนี้ ในการให้กู้ยืมเงินแก่นักลงทุนเพื่อซื้อหลักทรัพย์หรือให้ยืมหลักทรัพย์แก่นักลงทุนเพื่อขายชอร์ต ให้สถาบันสินเชื่อเพื่อธุรกิจหลักทรัพย์ปฏิบัติให้เป็นไปตามข้อกําหนดตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการปฏิบัติงานเกี่ยวกับการให้กู้ยืมเงินเพื่อซื้อหลักทรัพย์และการให้ยืมหลักทรัพย์แก่ลูกค้าที่มิใช่ลูกค้าสถาบันเพื่อขายชอร์ต ด้วยโดยอนุโลม ความตอนใดของประกาศตามวรรคหนึ่งที่กล่าวถึง "ลูกค้า" ให้หมายถึง "นักลงทุน" ตามประกาศนี้ และให้บทนิยามคําว่า "เงินกองทุน" ตามประกาศตามวรรคหนึ่งหมายถึง ส่วนของผู้ถือหุ้นตามงบการเงินของสถาบันสินเชื่อเพื่อธุรกิจหลักทรัพย์ ตามงวดบัญชีล่าสุดที่ผ่านการตรวจสอบจากผู้สอบบัญชีที่สํานักงานให้ความเห็นชอบข้อ ๓ ให้สถาบันสินเชื่อเพื่อธุรกิจหลักทรัพย์คํานวณมูลค่าหลักประกันที่นักลงทุนต้องดํารงไว้และมูลค่าหลักประกันขั้นต่ําในบัญชีมาร์จิ้นตามหลักเกณฑ์ดังนี้ (1) มูลค่าหลักประกันที่นักลงทุนต้องดํารงไว้เท่ากับผลรวมของ (ก) มูลค่าของหลักทรัพย์จดทะเบียนและหลักทรัพย์ที่ซื้อขายในศูนย์ซื้อขายหลักทรัพย์ตามกฎหมายว่าด้วยหลักทรัพย์และตลาดหลักทรัพย์ ที่บันทึกอยู่ในบัญชีมาร์จิ้นของนักลงทุคูณด้วยอัตราที่สถาบันสินเชื่อเพื่อธุรกิจหลักทรัพย์กําหนด ซึ่งต้องไม่ต่ํากว่าอัตราที่ตลาดหลักทรัพยแห่งประเทศไทยกําหนดให้สมาชิกต้องเรียกให้ลูกค้าบัญชีมาร์จิ้นนําเงินหรือทรัพย์สินมาวางเป็นประกันเพิ่ม และ (ข) มูลค่าของหลักทรัพย์ที่ขายชอร์ตคูณด้วยอัตราที่สถาบันสินเชื่อเพื่อธุรกิจหลักทรัพย์กําหนด ซึ่งต้องไม่ต่ํากว่าอัตราที่ตลาดหลักทรัพย์แห่งประเทศไทยกําหนดให้สมาชิกต้องเรียกให้ลูกค้าบัญชีมาร์จิ้นนําเงินหรือทรัพย์สินมาวางเป็นประกันเพิ่ม (2) มูลค่าหลักประกันขั้นต่ําในบัญชีมาร์จิ้นเท่ากับผลรวมของ (ก) มูลค่าของหลักทรัพย์จดทะเบียนและหลักทรัพย์ที่ซื้อขายในศูนย์ซื้อขายหลักทรัพย์ตามกฎหมายว่าด้วยหลักทรัพย์และตลาดหลักทรัพย์ ที่บันทึกอยู่ในบัญชีมาร์จิ้นของนักลงทุนคูณด้วยอัตราที่สถาบันสินเชื่อเพื่อธุรกิจหลักทรัพย์กําหนด ซึ่งต้องไม่ต่ํากว่าอัตราที่ตลาดหลักทรัพย์แห่งประเทศไทยกําหนดให้สมาชิกต้องดําเนินการบังคับชําระหนี้จากทรัพย์สินที่เป็นหลักประกัน และ (ข) มูลค่าของหลักทรัพย์ที่ขายชอร์ตคูณด้วยอัตราที่สถาบันสินเชื่อเพื่อธุรกิจหลักทรัพย์กําหนด ซึ่งต้องไม่ต่ํากว่าอัตราที่ตลาดหลักทรัพย์แห่งประเทศไทยกําหนดให้สมาชิกต้องดําเนินการบังคับชําระหนี้จากทรัพย์สินที่เป็นหลักประกันข้อ ๔ ในกรณีที่ทรัพย์สินของนักลงทุนมีมูลค่าต่ํากว่ามูลค่าหลักประกันที่นักลงทุนต้องดํารงไว้ซึ่งคํานวณได้ตามข้อ 3 (1) ให้สถาบันสินเชื่อเพื่อธุรกิจหลักทรัพย์แจ้งต่อนักลงทุนภายในวันทําการถัดจากวันที่หลักประกันของนักลงทุนมีมูลค่าต่ํากว่ามูลค่าหลักประกันที่นักลงทุนต้องดํารงไว้ โดยเรียกให้นักลงทุนนําเงินหรือทรัพย์สินมาวางเป็นประกันเพิ่มหรือดําเนินการอื่นใดจนทําให้ทรัพย์สินของนักลงทุนมีมูลค่าไม่ต่ํากว่ามูลค่าหลักประกันที่นักลงทุนต้องดํารงไว้ และต้องบอกกล่าวให้นักลงทุนทราบว่าหากนักลงทุนไม่ดําเนินการให้เสร็จสิ้นภายในวันทําการที่ห้านับจากวันที่สถาบันสินเชื่อเพื่อธุรกิจหลักทรัพย์แจ้งต่อนักลงทุน ในวันทําการที่หกสถาบันสินเชื่อเพื่อธุรกิจหลักทรัพย์อาจดําเนินการบังคับชําระหนี้จากทรัพย์สินที่เป็นหลักประกันเพื่อให้ทรัพย์สินของนักลงทุนมีมูลค่าไม่ต่ํากว่ามูลค่าหลักประกันที่นักลงทุนต้องดํารงไว้ต่อไปข้อ ๕ ในกรณีที่ทรัพย์สินของนักลงทุนมีมูลค่าเท่ากับหรือต่ํากว่ามูลค่าหลักประกันขั้นต่ําที่คํานวณได้ตามข้อ 3 (2) ให้สถาบันสินเชื่อเพื่อธุรกิจหลักทรัพย์ดําเนินการบังคับชําระหนี้จากทรัพย์สินที่เป็นหลักประกันเพื่อให้ทรัพย์สินของนักลงทุนมีมูลค่าสูงกว่ามูลค่าหลักประกันขั้นต่ํา โดยให้ดําเนินการในวันทําการถัดจากวันที่ทรัพย์สินของนักลงทุนมีมูลค่าเท่ากับหรือต่ํากว่ามูลค่าหลักประกันขั้นต่ําข้อ ๖ ให้สถาบันสินเชื่อเพื่อธุรกิจหลักทรัพย์แจ้งการบังคับชําระหนี้ตามข้อ 4 หรือข้อ 5 แล้วแต่กรณี ให้นักลงทุนทราบเป็นหนังสือภายในวันทําการถัดจากวันที่ดําเนินการบังคับชําระหนี้นั้นข้อ ๗ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 27 เมษายน พ.ศ. 2543 (นายประสาร ไตรรัตน์วรกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์